ILINK กำไรปี 60 ลดฮวบกว่า 87% เหลือ 28.08 ลบ. เล็งปันผลเป็นหุ้น-เงินสด XD 10 พ.ค. 61
ILINK กำไรปี 60 ลดฮวบกว่า 87% เหลือ 28.08 ลบ. จากปีก่อนมีกำไร 220.86 ลบ. เหตุเร่งงาน AOT พร้อมเตรียมปันผลเป็นหุ้น-เงินสด XD 10 พ.ค. 61
28 ก.พ. 2561

บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK รายงานผลการดำเนินงานปี 60 สิ้นสุดวันที่ 31 ธ.ค.60 (รวมบริษัทย่อย) ดังนี้

โดยผลการดำเนินงานประจำปี 60 มีกำไรลดลง เนื่องจากอัตรากำไรขั้นต้นของธุรกิจจัดจำหน่ายสายสัญญาณลดลงจากปีก่อนที่ 23.77% เป็น 21.77% ลดลง 2% โดยเป็นผลมาจากความผันผวนของราคาทองแดงและอัตราแลกเปลี่ยน รวมถึงการต่อรองราคาสินค้าจากผู้ใช้งาน
อีกทั้งอัตรากำไรขั้นต้นธุรกิจวิศวกรรมโครงการมีการเปลี่ยนแปลงลดลงจากปีก่อนที่ 19.85% เป็น (8.99)% ลดลง 28.84% ทั้งนี้ สืบเนื่องจากการที่บริษัทฯ ได้ร่วมกับ ห้างหุ้นส่วนจำกัด สามประสิทธิ์ ในนามกิจการร่วมค้าเอสจี แอนด์ อินเตอร์ลิงค์ฯ (SG and INTERLINK CONSORTIUM) เข้ารับดำเนินงานภายใต้สัญญางานจ้างก่อสร้างระบบสาธารณูปโภคโครงการพัฒนาท่าอากาศยานสุวรรณภูมิ (ปีงบประมาณ 2554-2560)
โดยร่วมกับบริษัทท่าอากาศไทย จำกัด (มหาชน) หรือ AOT มูลค่างาน 1,980 ล้านบาท (รวมภาษีมูลค่าเพิ่มแล้ว) โดยเริ่มทำงานตั้งแต่ 14 กันยายน 2559 และมีกำหนดแล้วเสร็จ 990 วัน ซึ่งได้แบ่งขอบเขตและแบ่งมูลค่างานเป็น SG (หจก. สามประสิทธิ์) งานก่อสร้างระบบสุขาภิบาล จำนวน 1,113.97 ล้านบาท อีกทั้ง INTERLINK งานระบบไฟฟ้าและสื่อสาร จำนวน 866.03 ล้านบาท
อนึ่ง SG and INTERLINK CONSORTIUM ได้เริ่มงานตามขอบแขตงานที่กำหนดในสัญญามาได้ระยะเวลาหนึ่ง และคู่ CONSOTIUM ได้ประสบปัญหาการทำงานล่าช้ากว่ากำหนดการ ทำให้คู่สัญญามีสิทธิยกเลิกสัญญาของทางภาครัฐ Consortiom นั้นถูกกำหนดให้ต้องรับผิดชอบร่วมกัน
ทั้งนี้บริษัทฯได้พยายามหาแนวทางแก้ไขปัญหาที่ดีที่สุดเพื่อที่จะให้งานสำเร็จลุล่วงไปข้างหน้าได้เพราะงานส่วนของ Interlink 866.03 ล้านบาท งานระบบไฟฟ้าและสื่อสารนั้นจะต้องดำเนินการภายหลังจากงานก่อสร้างแล้วเสร็จซึ่งหากไม่สามารถเข้าดำเนินการได้จะมีผลเสียตามมาที่มากขึ้น
โดยบริษัทฯได้ว่าจ้างหน่วยงานภายนอก (บริษัท เบเคอร์ แอนด์ แม็คเค็นซี่ จำกัด) เข้ามาให้คำปรึกษา จนในที่สุดได้ตกลงกำหนดหน้าที่ความรับผิดชิบใหม่ เพื่อประโยชน์ในการดำเนินงานโครงการ และทำให้สามารถบรรลุเป้าหมายในการส่งงานตามเวลาที่กำหนดไว้ในสัญญาจ้างก่อสร้างฯ โดย INTERLINK จำเป็นจะต้องเข้าดำเนินงานทั้งหมดเพื่อให้บรรลุเป้าหมายทางด้านเวลาที่กำหนดไว้
อย่างไรก็ตาม จากการดำเนินการดังกล่าว ทางบริษัทฯได้ทำการประมาณการค่าใช้จ่ายที่เกิดจากงานส่วนก่อสร้างหักลบกับงานของบริษัทในส่วนงานไฟฟ้าแล้วจะทำให้มีค่าใช้จ่ายเพิ่มขึ้นในโครงการฯ มูลค่าประมาณ 152 ล้านบาท (ทั้งนี้ตัวเลขดังกล่าวเป็นตัวเลขประมาณการที่แย่ที่สุด Worse Case Scenario)
พร้อมเตรียมจ่ายเงินปันผลจากกำไรสะสม เป็นหุ้นปันผลเงินสดในอัตรา 2 หุ้นเดิม : 1 หุ้นปันผล และจ่ายเป็นเงินสด 0.05556 บาท/หุ้น ขึ้นเครื่องหมาย XD วันที่ 10 พ.ค. 61 กำหนดจ่ายปันผล 23 พ.ค. 61